# data[].attributes.body
ในปี ค.ศ. 1898 ได้สร้างปรากฏการณ์ที่เปลี่ยนแปลงบริษัทไปอย่างถาวร นั่นคือการจับเครื่องยนต์มาวางใส่ในรถจักรยานสามล้อ และนั่นได้กลายเป็นจุดเริ่มต้นของจักรยานสามล้อของบริษัท PRINETTE & STUCCI อีกทั้งยังได้นำเครื่องยนต์ดังกล่าว ไปทำการดัดแปลงเพิ่มเติม โดยตั้งชื่อว่า “TYPE ONE”

# data[].attributes.body
ใน ปี ค.ศ. 1901 การสร้างสรรค์รถยนต์คันใหม่ จึงได้ถือกำเนิด “TYPE TWO” รถยนต์ 4 ล้อ วางเครื่อง 3.1 ลิตร 4 สูบแถวเรียง กับน้ำหนักตัวถังเพียง 650 กิโลกรัม ทำความเร็วสูงสุดได้ 59.5 กิโลเมตร/ชั่วโมง ซึ่งได้ทำการเปิดตัวที่ประเทศฝรั่งเศส และผลงานในครั้งนั้น ทำให้ Ettore ได้รับรางวัล จาก ACF หรือ AUTOMOBILE CLUB DE FRANCE ชมรมรถยนต์ฝรั่งเศสทันที

# data[].attributes.body
ตั้งแต่ปี ค.ศ. 1902 ถึงปี ค.ศ. 1904 เขาได้สร้างรถยนต์ Bugatti ขึ้นโดยระบุชื่อในเวลานั้นด้วยชื่อเดอ ดิททริช ไลเซิน บูกัตตี (De Dietric License Bugatti) และได้ตั้งศูนย์วิจัยเพื่อผลิตต้นแบบเครื่องยนต์หลายชิ้น โดยได้รับความร่วมมือกับ บริษัท ดอยซ์ (Deutz) รถที่เขาได้ออกแบบและสร้างนั้นมีมากมาย อาจกล่าวได้ว่า Ettore คือ เจ้าพ่อแห่งการสร้างสรรค์ยานยนต์อย่างแท้จริง

ผลงานความสำเร็จของเขา ก็ได้เตะตาต้องใจเจ้าของบริษัทผลิตรถยนต์ DE DIETRICH MOTOR นามว่า BARON DE DIETRICH โดย Baron ได้ทำการเซ็นสัญญากับ Ettore ซึ่งขณะนั้นมีอายุ 20 ปี ในตำแหน่งดีไซเนอร์และวิศวกรของบริษัท เป็นที่มาของ “TYPE 5” หรืออีกชื่อหนึ่งคือ “HERMES” ซึ่งมาพร้อมกับขุมพลังขนาด 12.9 ลิตร ตามมาด้วยรถยนต์รหัส TYPE 6 และ 7 ตามลำดับ ก่อนที่จะโดนซื้อตัวโดยบริษัท DEUTZ MOTOR COMPANY ใน ปี ค.ศ. 1907

# data[].attributes.body
ในปี ค.ศ. 1909 Ettore ตัดสินใจเปิดบริษัทเป็นของตัวเองเป็นครั้งแรก ในนาม AUTOMOBILES ETTORE BUGATTI ภายใต้แบรนด์ BUGATTI (บูกัตติ) Ettore ได้ทำการพัฒนารถยนต์รุ่นใหม่ ภายใต้รหัส TYPE 10 โดยใช้ต้นแบบโครงสร้างรถจากบริษัทเดิม DEUTZ แต่ทำการโมดิฟายด์ใหม่ทั้งหมด โดยมีโรงงานตั้งอยู่ที่เมืองมอลไซม์ (Molsheim) ของเยอรมัน ในภูมิภาคแอลเซส (Alsace) ซึ่งปัจจุบันเป็นประเทศฝรั่งเศส

TYPE 10 มาพร้อมขุมพลัง 1,200 CC 4 สูบ 10 แรงม้า กับน้ำหนักเพียง 365 กิลโลกรัม ด้วยความที่ตัวรถมีน้ำหนักเบา ทำให้อัตราเร่งทำความเร็วได้สูงสุด 80 กิโลเมตร/ชั่วโมง TYPE 10 ถือเป็นการออกแบบที่เป็นอิสระครั้งแรกของเขาและเป็น Bugatti คันแรกซึ่งเป็นการประกาศกำเนิดของแบรนด์ และแชสซี Type 10 ก็ถือว่าประสบความสำเร็จและถูกนำมาใช้ในรุ่น Bugatti รุ่นต่อ ๆ มา

# data[].attributes.body
ช่วงสงครามโลกครั้งที่ 1 Ettore ถูกเรียกตัวไปร่วมรบจากมิลานสู่ปารีส หลังสงครามสิ้นสุดลง โรงงานของเขาได้ย้ายจากเมือง Molsheim ประเทศเยอรมัน ไปสู่ เมือง Alsace ประเทศฝรั่งเศส อย่างเป็นทางการ Ettore ได้นำรถยนต์ออกแสดงในงาน Paris motor show ครั้งที่ 15 เมื่อเดือนตุลาคม ปี ค.ศ. 1919 โดยจัดแสดงรถยนต์น้ำหนักเบาสามคัน ทุกคันมีพื้นฐานมาจากรถในยุคก่อนสงคราม และแต่ละคันก็ติดตั้งเครื่องยนต์ 1,368 ซีซี บนเพลาลูกเบี้ยวเหนือศีรษะแบบเดียวกันพร้อมสี่วาล์วต่อสูบ

TYPE 13 คือรุ่นที่มีขนาดเล็กที่สุด ที่มีตัวถังแบบรถแข่ง ออกแบบโดย Bugatti ใช้แชสซีที่มีฐานล้อ 2,000 มม. (78.7 นิ้ว) อีก 2 รุ่นคือ “Type 22” และ “Type 23” ที่มีระยะฐานล้อ 2,250 และ 2,400 มม. (88.6 และ 94.5 นิ้ว) ตามลำดับ

# data[].attributes.body
Type 35 เป็นรุ่นที่ประสบความสำเร็จสูงสุดในรุ่นรถแข่งของ Bugatti โครงสร้างของหม้อน้ำที่มีทรงโค้งของ Bugatti ได้รับการพัฒนามาจากรถยนต์ Bugatti Type 13 Brescia รถยนต์ Type 35 ประสบความสำเร็จอย่างน่าอัศจรรย์ชนะการแข่งขันมากกว่า 1,000 ครั้งในเวลานั้น คว้าแชมป์โลกกรังด์ปรีซ์ในปี ค.ศ. 1926

หลังจากชนะการแข่งขัน 351 ครั้ง และสร้างสถิติ 47 รายการในสองปีก่อนหน้านี้ สถิติสูงสุดของรถยนต์ Type 35 เฉลี่ยชนะการแข่งขัน 14 ครั้งต่อสัปดาห์ และรถยนต์ Bugatti ใน Type 35 ได้รับรางวัล Targa Florio เป็นเวลาห้าปีติดต่อกันตั้งแต่ปี ค.ศ. 1925 ถึงปี ค.ศ. 1929

# data[].attributes.body
เมื่อวันที่ 11 สิงหาคม ปี ค.ศ. 1939 ในขณะที่ทำการทดสอบรถแข่งรุ่น  Type 57 tank-bodied racer  ซึ่งตัวเขาได้ออกแบบเองและเพิ่งแข่งชนะได้รางวัล 24 Hours of Le Mans ในปีนั้น อุบัติเหตุเกิดขึ้นจากจักรยานที่ขี่มาตัดหน้าระหว่างรถที่วิ่งมาด้วยความเร็ว ทำให้ Jean หักหลบอย่างกระทันหันและพุ่งชนต้นไม้เสียชีวิตทันทีในวัย 30 ปี ซึ่งการเสียชีวิตของเขาในครั้งนั้น นับว่าเป็นจุดเปลี่ยนของ Bugatti ก่อนที่จะก้าวสู่สงครามโลกครั้งที่ 2

Type 57 Atlantic มีแนวคิดพื้นฐานมาจากรถ Aérolithe ของปี ค.ศ. 1935 ซึ่งออกแบบโดยจีน บูกัตติ (Jean Bugatti) ตัวถังเป็นที่รู้จักกันดีว่าเป็นวัสดุที่มีน้ำหนักเบาและทนทาน รถยนต์รุ่นนี้ได้รับการตั้งชื่อเพื่อเป็นเกียรติแก่เพื่อนของจีน บูกัตติ (Jean Bugatti) นักบินชาวฝรั่งเศส จีน เมอมอส (Jean Mermoz) หนึ่งในผู้บุกเบิกด้านการบินและเป็นคนแรกที่ข้ามมหาสมุทรแอตแลนติกใต้ทางอากาศ น่าเสียดายที่ในเดือนธันวาคมปี ค.ศ. 1936 เขาและลูกเรือของเขาตกลงไปในมหาสมุทรแอตแลนติกหลังจากเครื่องยนต์ขัดข้อง หลังจากได้ยินข่าวที่น่าเศร้า Jean Bugatti ได้เปลี่ยนชื่อรุ่นจาก Type 57 Aérolithe เป็น Type 57 Atlantic Coupé

# data[].attributes.body
ในปี ค.ศ. 1936 Ettore  ได้ทำการเปิดตัวรถยนต์รุ่น TYPE 57SC ATLANTIC ซึ่งใช้ตัวถังแบบ ALUMINIUM WELDING แต่ด้วยเทคโนโลยีที่มีจำกัดในสมัยนั้น ในเรื่องของการดัดอะลูมินัม ทีมวิศวกรของแบรนด์จึงนำตัวถังจำนวน 4 ชิ้นมาประกอบขึ้นเป็นเชสซีของรถรุ่นนี้ และนั่นทำให้มันกลายเป็น Signature และจุดเด่นของรถยนต์รุ่นนี้ไปโดยปริยาย

# data[].attributes.body
หลังเหตุการณ์สงครามโลกครั้งที่ 2 ทำให้โรงงานที่ Molsheim พังยับเยิน และประสบปัญหาทางด้านการเงิน ในช่วงสงคราม Bugatti ได้วางแผนสร้างโรงงานแห่งใหม่ที่เมือง Levallois ชานเมืองทางตะวันตกเฉียงเหนือของกรุงปารีส Ettore ออกแบบและวางแผนที่จะสร้างรถยนต์หลายรุ่น รวมถึงรถรุ่น Type 73 และรถแข่งที่นั่งเดี่ยว Type 73C แต่สุดท้ายแล้ว ก็ทำการผลิตรถยนต์ TYPE 73 ได้เพียงแค่ 5 คัน

# data[].attributes.body
ในปี ค.ศ. 1990 รถยนต์รุ่นแรกที่เผยโฉมออกมาคือ Bugatti EB110 GT มาพร้อมเครื่องยนต์ขนาด 3.5 ลิตร 5 วาล์วต่อสูบ เครื่องยนต์ 60° V12 สี่เทอร์โบชาร์จเจอร์ กระปุกเกียร์ 6 สปีด และระบบขับเคลื่อนสี่ล้อ ซึ่งออกแบบโดย Paolo Stanzani วิศวกรชาวอิตาลี

# data[].attributes.body
ตั้งแต่ปี ค.ศ. 2000 Bugatti มีชื่ออย่างเป็นทางการว่า Bugatti Cars SAS ซึ่งยังคงใช้ชื่อย่อว่า Bugatti ตั้งแต่นั้นมา สำนักงานใหญ่ของบริษัทได้กลับไปตั้งอยู่ที่เมืองโมลไชม์ (Molsheim) ประเทศฝรั่งเศสอีกครั้ง โดยวันที่ 22 ธันวาคม ในปีนั้น โฟล์คสวาเกนได้จัดตั้ง Bugatti Cars S.A.S. อย่างเป็นทางการ โดยมีคาร์ล-ไฮนซ์ นอยมันน์ (Karl-Heinz Neumann) อดีตหัวหน้าฝ่ายระบบขับเคลื่อนของ VW เป็นประธาน

VOLKSWAGEN GROUP นั้นถือเป็นยุครุ่งเรืองของ BUGATTI เลยก็ว่าได้ โดยได้ทำการผลิตรถที่มีราคาแพงและเร็วที่สุดในโลก นั่นคือ BUGATTI VEYRON EB 16.4 ซึ่งทำความเร็วได้สูงสุด 431.07 กิโลเมตร/ชั่วโมง ราคาอยู่ที่ $1,600,000 และก็ได้ยกรถรุ่นนี้ให้เป็นของขวัญกับผู้ให้กำเนิด ETTORE BUGATTI ในโอกาสครบรอบวันคล้ายวันเกิด 125 ปี ที่ยังคงไว้ซึ่งคอนเซปต์ “งานศิลป์แห่งยานยนต์” เป็นการ เปิดประวัติ Bugatti และเติมเต็มเรื่องราวให้มีมนต์ขลังมากยิ่งขึ้น

# data[].attributes.body
ในปี ค.ศ. 2016 Bugatti ได้สร้างรถยนต์บูกัตติ ไครอน (Bugatti Chiron) รถสปอร์ตสองที่นั่งที่มีเครื่องยนต์วางกลาง เปิดตัวครั้งแรกในงานเจนิวา มอเตอร์ โชว์ (Geneva Motor Show) เมื่อวันที่ 1 มีนาคม ปี ค.ศ. 2016 ซึ่งได้รับการพัฒนามาจากบูกัตติ เวย์รอน (Bugatti Veyron) นับว่าบูกัตติ ไครอน (Bugatti Chiron) เป็นรถซูเปอร์คาร์ที่เร็วที่สุดในโลก โดยมีความเร็วสูงสุด 467 กิโลเมตรต่อชั่วโมง ตัวโครงสร้างของรถทำจากคาร์บอนไฟเบอร์ทำให้รถมีน้ำหนักเบา มาพร้อมกับเครื่องยนต์ W ขนาด 8.0 ลิตร 16 สูบ และ เทอร์โบชาร์จเจอร์ ให้กำลังถึง 1,500 แรงม้า

# data[].attributes.body
ในปี 2021 Bugatti ตอกย้ำการเป็นจ้าวแห่งความเร็ว ด้วยการเปิดตัว Bugatti Chiron รุ่นอัพเกรด จำกัดจำนวนการผลิตเพียง 60 คัน ภายใต้ชื่อรุ่น Bugatti Chiron Pur Sport มาพร้อมกับขุมพลัง เบนซิน W16 ความจุ 8.0 ลิตร อัดอากาศด้วยเทอร์โบชาร์จ 4 ตัว 1,500 แรงม้า แรงบิดสูงสุด 163 กก.-ม. ทว่าบูกัตติจะทำการเพิ่มรอบเครื่องยนต์ให้อีก +200 รอบ/นาที ผู้ขับสามารถลากรอบไปจนสุดได้ที่ 6,900 รอบ/นาที ในขณะที่ชุดเกียร์ดูอัลคลัทช์ 7 จังหวะ จะมีการปรับอัตราทดให้ชิดขึ้น 15% เพื่อเพิ่มความจัดจ้าน

# data[].attributes.headline
Bugatti Chiron Sport “Les Légendes du Ciel”

# data[].attributes.subject
Bugatti Chiron Sport “Les Légendes du Ciel”

# data[].attributes.body
ในปี ค.ศ. 2020 เดือนกันยายน Bugatti นำเสนอ Chiron Sport รุ่นพิเศษ “Les Légendes du Ciel” มาพร้อมเครื่องยนต์ W16 8.0 ลิตร พร้อมกับเทอร์โบ 4 ลูก ที่ผลิตกำลังขับเคลื่อนออกมาได้ 1,500 แรงม้า และแรงบิดสูงสุด 1,600 นิวตัน-เมตร โดยสามารถพารถไปถึงความเร็วสูงสุดได้ที่ 420 กม./ชม.

โดย Les Légendes du Ciel หรือ หรือ Legends of the Sky ซึ่งหมายถึงเหล่าตำนานบนท้องฟ้า ซึ่งถูกสร้างสรรค์ขึ้น เพื่อแสดงความรำลึกถึงบรรดานักแข่งรถผู้โด่งดังของ Bugatti ในศตวรรษที่แล้ว ซึ่งส่วนใหญ่เคยเป็นนักบินชั้นนำมาก่อน ผลิตจำนวนจำกัดเพียง 20 คัน ราคาจำหน่ายอยู่ที่ 2.88 ล้านยูโร